Rodine Pčolinských tak prekážala otázka v rozhovore Denníka N s premiérom Eduardom Hegerom, že na súd podali žalobu na ochranu osobnosti. Sudca predbežným opatrením prikázal celé interview stiahnuť, aj keď sporná je len jedna otázka o Slovenskej informačnej službe (SIS), ktorú viedol Vladimír Pčolinský, kým ho vlani nezadržali pre podozrenie, že vzal úplatok.
Súdny spor je len na začiatku, vydavateľ Denníka N sa voči predbežnému opatreniu odvolal.
Okrem trestne stíhaného Vladimíra Pčolinského sa na súd v apríli obrátili jeho manželka Adriana a brat Peter, ktorí sú poslancami parlamentu za Sme rodina, ale aj brat Lukáš a mama Marcela, ktorá je starostkou Nižného Hrabovca. Cítia sa dotknutí otázkou, ktorú reportérka Denníka N Monika Tódová položila predsedovi vlády v rozhovore zo 16. marca s titulkom "Premiér Heger: Spravil som chybu, dnes by som už do Kyjeva šiel".
Heger najprv dostal otázku, prečo tajná služba nebola schopná odhaliť vo svojom vnútri pôsobenie ruského agenta. Premiér odpovedal: "Toto je dobrá otázka. Treba na ňu odpovedať." Na to reportérka položila otázku